title: DELEGOVANÁ SMERNICA KOMISIE (EÚ) …/… ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie určitých zlúčenín olova a šesťmocného chrómu v elektrických a elektronických iniciátoroch výbušnín na civilné (profesionálne) použitie

text:
               DÔVODOVÁ SPRÁVA

               1.KONTEXT DELEGOVANÉHO AKTU

               Touto delegovanou smernicou Komisie sa na účely prispôsobenia technickému pokroku mení príloha III k smernici Európskeho parlamentu a Rady 2011/65/EÚ o obmedzení používania určitých nebezpečných látok v elektrických a elektronických zariadeniach (prepracované znenie)
                  1
                (ďalej len „smernica RoHS“), pokiaľ ide o výnimku týkajúcu sa špecifického použitia olova a šesťmocného chrómu.

               Smernicou RoHS sa obmedzuje používanie určitých nebezpečných látok v elektrických a elektronických zariadeniach, ako sa stanovuje v jej článku 4. Smernica nadobudla účinnosť 21. júla 2011.

               V súčasnosti sa v prílohe II k smernici RoHS uvádzajú tieto obmedzované látky: olovo, ortuť, kadmium, šesťmocný chróm, polybrómované bifenyly (PBB), polybrómované difenylétery (PBDE), bis(2-etylhexyl)-ftalát (DEHP), benzyl-butyl-ftalát (BBP), dibutyl-ftalát (DBP) a diizobutyl-ftalát (DIBP). V prílohách III a IV k smernici RoHS sa nachádza zoznam materiálov a komponentov elektrických a elektronických zariadení (ďalej len „EEZ“) na špecifické použitia, ktoré sú vyňaté z obmedzovania látok podľa článku 4 ods. 1 smernice RoHS.

               V článku 5 sa stanovuje prispôsobenie príloh III a IV vedeckému a technickému pokroku (zaradenie, predĺženie platnosti, zmena a odňatie výnimiek). Podľa článku 5 ods. 1 písm. a) sa výnimky zaradia do príloh III a IV len vtedy, ak sa tým neoslabí ochrana životného prostredia a zdravia stanovená v nariadení (ES) č. 1907/2006 (REACH)
                  2
                a pokiaľ je splnená ktorákoľvek z týchto podmienok: ich odstránenie alebo nahradenie zmenami dizajnu alebo materiálmi a komponentmi, ktoré si nevyžadujú žiadne materiály ani látky uvedené v prílohe II, je z vedeckého alebo technického hľadiska neuskutočniteľné, nie je zabezpečená spoľahlivosť náhrad alebo celkové negatívne vplyvy na životné prostredie, zdravie a bezpečnosť spotrebiteľov spôsobené nahradením pravdepodobne prevážia nad jeho celkovými výhodami pre životné prostredie, zdravie a bezpečnosť spotrebiteľov.

               Rozhodnutia o výnimkách a ich trvaní majú okrem toho zohľadňovať dostupnosť náhrad a sociálno-ekonomický vplyv nahradenia, pričom sa v rozhodnutiach o trvaní výnimiek musí prihliadať na to, aký potenciálny vplyv na inovácie by mohli mať. Ak je to vhodné, celkový vplyv výnimky by sa mal posudzovať na báze životného cyklu.

               V článku 5 ods. 1 sa okrem toho stanovuje, že Európska komisia (ďalej len „Komisia“) zaradí do zoznamov v prílohách III a IV materiály a komponenty EEZ na špecifické použitia prostredníctvom jednotlivých delegovaných aktov v súlade s článkom 20. V článku 5 ods. 3 a prílohe V je stanovený postup predkladania žiadostí o udelenie, predĺženie platnosti alebo odňatie výnimky.

               2.KONZULTÁCIE PRED PRIJATÍM AKTU

               Od uverejnenia smernice RoHS Komisia v súlade s ustanoveniami článku 5 ods. 3 a prílohy V dostala viacero
                  3
                žiadostí od hospodárskych subjektov o udelenie nových výnimiek i predĺženie platnosti tých existujúcich.

               Komisii bola v januári 2018 doručená žiadosť (žiadosť č. 2018-2) o novú výnimku na používanie zlúčenín olova a šesťmocného chrómu v elektrických a elektronických iniciátoroch výbušnín na civilné (profesionálne) použitie.

               V záujme vyhodnotenia žiadosti o výnimku Komisia začala štúdiu na účely vykonania potrebného technického a vedeckého posúdenia, ktorej súčasťou bola aj otvorená internetová konzultácia
                  4
                so zainteresovanými stranami, ktorá trvala sedem týždňov. V rámci konzultácie so zainteresovanými stranami boli doručené dva príspevky.

               Záverečná správa obsahujúca posúdenie žiadosti bola uverejnená na webovej lokalite
                  5
                a zainteresované strany o nej boli upovedomené.

               Komisia následne 21. októbra 2019 na stretnutí expertov uskutočnila konzultácie s expertnou skupinou členských štátov pre delegované akty podľa smernice RoHS. Experti súhlasili s predloženým návrhom, pričom veľká skupina expertov sa k nemu nevyjadrila. Boli vykonané všetky potrebné opatrenia týkajúce sa výnimiek z obmedzenia používania látok podľa článku 5 ods. 3 až 7
                  6
               . V súlade s usmerneniami pre lepšiu právnu reguláciu bol návrh delegovanej smernice uverejnený na portáli pre lepšiu právnu reguláciu počas obdobia štyroch týždňov, aby sa získala spätná väzba verejnosti. Neboli doručené žiadne pripomienky. Všetky činnosti boli oznámené Rade aj Európskemu parlamentu.

               V záverečnej správe sa poukázalo najmä na tieto technické informácie a posúdenie:

               ·elektrické a elektronické iniciátory (EEI) patria k elektrickým a elektronickým rozbuškám, ktoré sa používajú predovšetkým pri ťažbe nerastov (napr. stavebné kamene, rudy a vzácne kovy), ako aj pri stavebných a demolačných prácach (napr. razenie tunelov, demolácie komínov a budov). EEI sa takisto používajú v komponentoch integrovaných záchranných systémov, napr. na riešenie následkov povodní alebo odstraňovanie snehovej pokrývky na horách, ľadových výčnelkov či spadnutých stromov. Zlúčeniny olova a šesťmocného chrómu sa nachádzajú v základných častiach EEI, napr. v elektrických rozbuškách, primárnych výbušných náložiach a pyrotechnických časovaných náložiach,

               ·v súčasnosti nie sú na trhu dostupné žiadne alternatívy pre azid olovnatý, styfnát olovnatý, pikramát olovnatý, mínium (oxid olovnato-olovičitý), oxid olovičitý v EEI a pre chróman bárnatý v pyrotechnických časovaných náložiach EEI s dlhým intervalom, ktoré by spĺňali všetky základné požiadavky na zaistenie bezpečného fungovania EEI.

               Použitia, ktorých sa týka žiadosť o výnimku, patria do kategórie 11
                  7
               ; žiadosť o výnimku sa preto týka prílohy III k smernici 2011/65/EÚ. Aby sa zabezpečilo, že sa požadovanou výnimkou neoslabí ochrana životného prostredia a zdravia stanovená v nariadení REACH, v súlade s článkom 5 smernice 2011/65/EÚ sa príslušné zlúčeniny olova a šesťmocného chrómu uvedú v znení predmetnej výnimky. Žiadosť o výnimku okrem toho spĺňa aspoň jedno z príslušných kritérií uvedených v článku 5 ods. 1 písm. a). Keďže v prípade predmetných použití v súčasnosti nie sú dostupné spoľahlivé alternatívy, ani nie je pravdepodobné, že sa takéto alternatívy v blízkej budúcnosti objavia na trhu, je udelenie výnimky na obdobie platnosti maximálne piatich rokov odôvodnené. Keďže zatiaľ nie sú k dispozícii spoľahlivé náhrady, za toto obdobie sa neočakávajú žiadne negatívne sociálno-ekonomické vplyvy v dôsledku nahradenia. Udelené obdobie platnosti výnimky by zároveň nemalo mať negatívny vplyv na inovácie.

               3.PRÁVNE PRVKY DELEGOVANÉHO AKTU

               V delegovanej smernici sa udeľuje výnimka z obmedzení podľa článku 4 ods. 1 v prípade používania špecifických zlúčenín olova a šesťmocného chrómu na špecifické použitia, ktorá sa má uviesť v prílohe III k smernici 2011/65/EÚ.

               Nástrojom je podľa smernice 2011/65/EÚ delegovaná smernica, ktorá spĺňa najmä príslušné požiadavky článku 5 ods. 1 písm. a) uvedenej smernice.

               Cieľom delegovanej smernice je prispieť k ochrane ľudského zdravia a životného prostredia a aproximovať ustanovenia na účely fungovania vnútorného trhu v oblasti elektrických a elektronických zariadení tým, že sa v súlade s ustanoveniami a podmienkami smernice RoHS a v nej stanoveným postupom na prispôsobenie príloh III a IV vedeckému a technickému pokroku umožnia špecifické použitia látok, ktorých používanie je inak zakázané.

               V súlade so zásadou proporcionality toto opatrenie neprekračuje rámec toho, čo je nevyhnutné na dosiahnutie jeho cieľa.

               Delegovaná smernica nemá žiadny vplyv na rozpočet EÚ.

               DELEGOVANÁ SMERNICA KOMISIE (EÚ) …/…

               z 15. 1. 2021,

               ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie určitých zlúčenín olova a šesťmocného chrómu v elektrických a elektronických iniciátoroch výbušnín na civilné (profesionálne) použitie

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach
                  8
               , a najmä na jej článok 5 ods. 1 písm. a),

               keďže:

               (1)Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali nebezpečné látky vymenované v prílohe II k uvedenej smernici. Toto obmedzenie sa nevzťahuje na určité vyňaté použitia vymenované v prílohe III k uvedenej smernici.

               (2)Kategórie elektrických a elektronických zariadení, na ktoré sa uplatňuje smernica 2011/65/EÚ, sú vymenované v prílohe I k uvedenej smernici.

               (3)Olovo a šesťmocný chróm sú obmedzované látky uvedené v prílohe II k smernici 2011/65/EÚ.

               (4)Komisii bola 19. januára 2018 doručená žiadosť podaná v súlade s článkom 5 ods. 3 smernice 2011/65/EÚ o výnimku, ktorá sa má uviesť v prílohe III k uvedenej smernici, pokiaľ ide o používanie zlúčenín olova a šesťmocného chrómu v elektrických a elektronických iniciátoroch výbušnín na civilné (profesionálne) použitie (ďalej len „požadovaná výnimka“).

               (5)Súčasťou hodnotenia žiadosti bola v súlade s článkom 5 ods. 7 smernice 2011/65/EÚ konzultácia so zainteresovanými stranami. Pripomienky doručené v priebehu týchto konzultácií sa uverejnili na osobitnej webovej stránke.

               (6)Určité zlúčeniny olova a šesťmocného chrómu sa používajú v základných častiach elektrických a elektronických iniciátorov (ďalej len „EEI“), napr. v elektrických rozbuškách, primárnych výbušných náložiach a pyrotechnických časovaných náložiach. EEI sú súčasťou elektrických a elektronických rozbušiek, ktoré sa používajú najmä pri ťažbe nerastov, stavebných a demolačných prácach, ako aj v komponentoch integrovaných záchranných systémov.

               (7)V súčasnosti nie sú na trhu dostupné žiadne alternatívy pre azid olovnatý, styfnát olovnatý, pikramát olovnatý, mínium (oxid olovnato-olovičitý), oxid olovičitý v EEI a pre chróman bárnatý v pyrotechnických časovaných náložiach EEI s dlhým intervalom, ktoré by spĺňali všetky základné požiadavky na zaistenie bezpečného fungovania EEI.

               (8)Nahradenie alebo odstránenie azidu olovnatého, styfnátu olovnatého, pikramátu olovnatého, mínia (oxid olovnato-olovičitý), oxidu olovičitého a chrománu bárnatého je vzhľadom na nedostatok alternatív v určitých komponentoch EEI z vedeckého a technického hľadiska neuskutočniteľné. Výnimka je v súlade s nariadením Európskeho parlamentu a Rady (ES) č. 1907/2006
                  9
               , a teda sa ňou neoslabuje ochrana životného prostredia a zdravia stanovená v uvedenom nariadení.

               (9)Preto je vhodné udeliť požadovanú výnimku zaradením použití, na ktoré sa vzťahuje, do prílohy III k smernici 2011/65/EÚ, pokiaľ ide o elektrické a elektronické zariadenia kategórie 11.

               (10)Požadovaná výnimka by sa mala udeliť na obdobie piatich rokov od [dátum uverejnenia tejto smernice v Úradnom vestníku EÚ] v súlade s článkom 5 ods. 2 prvým pododsekom smernice 2011/65/EÚ. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie predmetnej výnimky malo negatívny vplyv na inovácie.

               (11)Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

               Článok 1

               Príloha III k smernici 2011/65/EÚ sa mení v súlade s prílohou k tejto smernici.

               Článok 2

               1.Členské štáty prijmú a uverejnia najneskôr do [posledného dňa 5. mesiaca od dátumu nadobudnutia účinnosti tejto smernice] zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie uvedených ustanovení.

               Tieto ustanovenia uplatňujú od [posledného dňa 5. mesiaca od dátumu nadobudnutia účinnosti tejto smernice + 1 deň].

               Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4

               Táto smernica je určená členským štátom.

               V Bruseli 15. 1. 2021

                     Za Komisiu

                     predsedníčka
                     Ursula VON DER LEYEN

                     (1)

                        Ú. v. EÚ L 174, 1.7.2011, s. 88.

                     (2)

                        Ú. v. EÚ L 396, 30.12.2006, s. 1.

                     (3)

                        Zoznam sa nachádza tu:
                  http://ec.europa.eu/environment/waste/rohs_eee/adaptation_en.htm
                  .

                     (4)

                  Konzultačné obdobie
                  : 31. október 2018 – 19. december 2018.

                     (5)

                     https://op.europa.eu/sk/publication-detail/-/publication/7e6bf135-f0b9-11e9-a32c-01aa75ed71a1
                     .

                     (6)

                        Zoznam požadovaných administratívnych krokov sa nachádza na
                  webovej stránke Komisie
                  . Aktuálny procedurálny stav každého návrhu delegovaného aktu sa dá zistiť v medziinštitucionálnom registri delegovaných aktov na
                  https://webgate.ec.europa.eu/regdel/#/home
                  .

                     (7)

                        V prílohe I k smernici 2011/65/EÚ sú uvedené tieto kategórie: 1. veľké domáce spotrebiče; 2. malé domáce spotrebiče; 3. IT a telekomunikačné zariadenia; 4. spotrebná elektronika; 5. osvetľovacie zariadenia; 6. elektrické a elektronické náradie; 7. hračky, zariadenia určené na športové a rekreačné účely; 8. zdravotnícke pomôcky; 9. monitorovacie a kontrolné prístroje vrátane priemyselných monitorovacích a kontrolných prístrojov; 10. predajné automaty; 11. iné EEZ, ktoré nepatria do žiadnej z vyššie uvedených kategórií.

                     (8)

                        Ú. v. EÚ L 174, 1.7.2011, s. 88.

                     (9)

                        Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

    ---documentbreak---

               PRÍLOHA

               Do prílohy III k smernici 2011/65/EÚ sa vkladá tento riadok 45:

                        „45

                        Azid olovnatý, styfnát olovnatý, pikramát olovnatý, mínium (oxid olovnato-olovičitý), oxid olovičitý v elektrických a elektronických iniciátoroch výbušnín na civilné (profesionálne) použitie a chróman bárnatý v pyrotechnických časovaných náložiach elektrických a elektronických iniciátorov výbušnín s dlhým intervalom na civilné (profesionálne) použitie

                        Týka sa kategórie 11; platí do [Úrad pre publikácie: 5 rokov od uverejnenia delegovanej smernice v Úradnom vestníku EÚ].“


title: SMERNICA KOMISIE (EÚ) …/… ktorou sa mení smernica Európskeho parlamentu a Rady 2006/126/ES o vodičských preukazoch

text:
                          EURÓPSKA
                          KOMISIA

                                                  V Bruseli 4. 5. 2020
                                                  C(2020) 2665 final

                           SMERNICA KOMISIE (EÚ) …/…

                                      z 4. 5. 2020,

     ktorou sa mení smernica Európskeho parlamentu a Rady 2006/126/ES o vodičských
                                      preukazoch

                               (Text s významom pre EHP)

SK                                                                                SK
 ---pagebreak---                                       SMERNICA KOMISIE (EÚ) …/…

                                                   z 4. 5. 2020,

         ktorou sa mení smernica Európskeho parlamentu a Rady 2006/126/ES o vodičských
                                          preukazoch

                                           (Text s významom pre EHP)

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na smernicu Európskeho parlamentu a Rady 2006/126/ES z 20. decembra 2006 o
     vodičských preukazoch1, a najmä na jej článok 8,
     keďže:
     (1)      Existujúce osobitné ustanovenia týkajúce sa možnosti členských štátov rozhodnúť, že
              v prípade vozidiel s automatickou prevodovkou sa vo vodičskom preukaze držiteľov
              vodičského preukazu pre vozidlá skupiny C, CE, D a DE nezaznamenajú žiadne
              obmedzenia, by sa mali rozšíriť na držiteľov vodičských preukazov pre vozidlá
              skupiny BE, C1, C1E, D1 a D1E vtedy, keď je žiadateľ už držiteľom vodičského
              preukazu získaného pre vozidlo s ručnou prevodovkou aspoň v jednej z týchto skupín:
              B, BE, C, CE, C1, C1E, D, DE, D1 alebo D1E.
     (2)      Toto rozšírenie by sa malo uskutočniť so zreteľom na technický pokrok, najmä s
              cieľom zohľadniť vývoj a stále častejšie využívanie modernejších, bezpečnejších a
              menej znečisťujúcich vozidiel vybavených širokou škálou poloautomatických,
              automatických alebo hybridných systémov prevodoviek v odvetví dopravy.
              Zjednodušením existujúcich obmedzení týkajúcich sa riadenia vozidiel s automatickou
              prevodovkou by sa navyše znížilo administratívne a finančné zaťaženie
              zainteresovaných strán vrátane MSP a mikropodnikov pôsobiacich v oblasti cestnej
              dopravy.
     (3)      Požiadavky na skúšobné vozidlá v prípade motocyklov skupiny A2, ktoré sa majú
              používať počas skúšky zručností a správania, sa musia prispôsobiť technickému
              pokroku, najmä v oblasti spaľovacích motorov a vývoja podvozkov a rozšírenejšieho
              používania elektrických motocyklov. Úpravou technických špecifikácií pre skúšobné
              vozidlá skupiny A2 by sa malo tiež zabezpečiť, že uchádzači budú vykonávať skúšku
              na vozidlách, ktoré sú reprezentatívne pre skupinu, pre ktorú sa má vodičský preukaz
              vydať.
     (4)      Smernica 2006/126/ES by sa preto mala zodpovedajúcim spôsobom zmeniť.
     (5)      V súlade so spoločným politickým vyhlásením členských štátov a Komisie z 28.
              septembra 2011 k vysvetľujúcim dokumentom2 sa členské štáty zaviazali, že v
              odôvodnených prípadoch k svojim oznámeniam o transpozičných opatreniach pripoja

     1
              Ú. v. EÚ L 403, 30.12.2006, s. 18.
     2
              Ú. v. EÚ C 369, 17.12.2011, s. 14.

SK                                                      1                                            SK
 ---pagebreak---             jeden alebo viacero dokumentov vysvetľujúcich vzťah medzi prvkami smernice a
            zodpovedajúcimi časťami vnútroštátnych transpozičných nástrojov.
     (6)    Opatrenia stanovené v tejto smernici sú v súlade so stanoviskom Výboru pre vodičské
            preukazy,
     PRIJALA TÚTO SMERNICU:

                                                Článok 1
     Príloha II k smernici 2006/126/ES sa mení v súlade s prílohou k tejto smernici.

                                                Článok 2
     1.      Členské štáty prijmú a uverejnia najneskôr do 1. novembra 2020 zákony, iné právne
             predpisy a správne opatrenia potrebné na dosiahnutie súladu s touto smernicou.
             Komisii bezodkladne oznámia znenie týchto ustanovení.
             Tieto ustanovenia uplatňujú od 1. novembra 2020.
             Členské štáty uvedú priamo v prijatých opatreniach alebo pri ich úradnom uverejnení
             odkaz na túto smernicu. Podrobnosti o odkaze upravia členské štáty.
     2.      Členské štáty oznámia Komisii znenie hlavných ustanovení vnútroštátnych právnych
             predpisov, ktoré prijmú v oblasti pôsobnosti tejto smernice.

                                                Článok 3
     Táto smernica nadobúda účinnosť dvadsiatym dňom po jej uverejnení v Úradnom vestníku
     Európskej únie.

                                                Článok 4
     Táto smernica je určená členským štátom.
     V Bruseli 4. 5. 2020

                                                 Za Komisiu
                                                 predsedníčka
                                                 Ursula VON DER LEYEN

SK                                                 2                                               SK
 ---documentbreak---                           EURÓPSKA
                          KOMISIA

                                                V Bruseli 4. 5. 2020
                                                C(2020) 2665 final

                                                ANNEX

                                      PRÍLOHA

                                          k

                                   smernici Komisie,

     ktorou sa mení smernica Európskeho parlamentu a Rady 2006/126/ES o vodičských
                                      preukazoch

SK                                                                                SK
 ---pagebreak---                                              PRÍLOHA

     Príloha II k smernici 2006/126/ES sa mení takto:

     a)      Bod 5.1.3 sa nahrádza takto:

             „5.1.3. Osobitné ustanovenia týkajúce sa vozidiel skupiny BE, C, CE, C1, C1E, D,
             DE, D1 a D1E
                   Členské štáty môžu rozhodnúť, že na vodičský preukaz pre vozidlá skupiny
                   BE, C, CE, C1, C1E, D, DE, D1 alebo D1E sa nezaznamená nijaké
                   obmedzenie na vozidlá s automatickou prevodovkou podľa bodu 5.1.2, ak je
                   žiadateľ už držiteľom vodičského preukazu získaného na vozidle s ručnou
                   prevodovkou aspoň v jednej z týchto skupín: B, BE, C, CE, C1, C1E, D, DE,
                   D1 alebo D1E a v priebehu skúšky zručností a správania vykonal činnosti
                   opísané v bode 8.4.“

     b)      V bode 5.2 sa druhý pododsek druhého podnázvu „Skupina A2“nahrádza takto:

             Pokiaľ je motocykel poháňaný spaľovacím motorom, musí mať objem valcov motora
             najmenej 250 cm3.“

SK                                                1                                             SK


title: DELEGOVANÁ SMERNICA KOMISIE (EÚ) …/… ktorou sa na účely prispôsobenia vedeckému a technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku z používania bis(2-etylhexyl)-ftalátu (DEHP) v plastových komponentoch do cievok v prístrojoch na zobrazovanie magnetickou rezonanciou (MRI)

text:
               DÔVODOVÁ SPRÁVA

               1.KONTEXT DELEGOVANÉHO AKTU

               Touto delegovanou smernicou Komisie sa na účely prispôsobenia technickému a vedeckému pokroku mení príloha IV k smernici Európskeho parlamentu a Rady 2011/65/EÚ o obmedzení používania určitých nebezpečných látok v elektrických a elektronických zariadeniach (prepracované znenie)
                  1
                (ďalej len „smernica ONL“), pokiaľ ide o výnimku na špecifické použitia bis(2-etylhexyl)-ftalátu (DEHP).

               V článku 4 smernice ONL sa obmedzuje používanie určitých nebezpečných látok v elektrických a elektronických zariadeniach (EEZ). V súčasnosti sa obmedzenia vzťahujú na 10 látok uvedených v prílohe II k smernici: olovo, ortuť, kadmium, šesťmocný chróm, polybrómované bifenyly (PBB), polybrómované difenylétery (PBDE), bis(2-etylhexyl)-ftalát (DEHP), benzyl-butyl-ftalát (BBP), dibutyl-ftalát (DBP) a diizobutyl-ftalát (DIBP). DEHP, BBP, DBP a DIBP boli do zoznamu doplnené delegovanou smernicou Komisie (EÚ) 2015/863
                  2
                a od 22. júla 2021 sa nebudú môcť používať v zdravotníckych pomôckach, na ktoré sa vzťahuje smernica o ONL.

               V prílohách III a IV k smernici ONL sa uvádza zoznam materiálov a komponentov EEZ na špecifické použitia, na ktoré sa vzťahuje výnimka z obmedzovania látok v zmysle článku 4 ods. 1 danej smernice. V článku 5 sa stanovuje, že prílohy III a IV sa majú prispôsobovať vedeckému a technickému pokroku (pokiaľ ide o udeľovanie, obnovovanie a rušenie výnimiek). V zmysle článku 5 ods. 1 písm. a) sa výnimky majú zaradiť do príloh III a IV len vtedy, pokiaľ sa tým neoslabí ochrana životného prostredia a zdravia poskytnutá nariadením (ES) č. 1907/2006 (REACH)
                  3
                a pokiaľ je splnená ktorákoľvek z týchto podmienok:

               –ich odstránenie alebo nahradenie zmenami dizajnu alebo materiálmi a komponentmi, ktoré si nevyžadujú žiadne materiály ani látky uvedené v prílohe II, je z vedeckého alebo technického hľadiska neuskutočniteľné;

               –nie je zabezpečená spoľahlivosť náhrad;

               –celkové negatívne vplyvy na životné prostredie, zdravie a bezpečnosť spotrebiteľov spôsobené nahradením pravdepodobne prevážia nad celkovými výhodami pre životné prostredie, zdravie a bezpečnosť spotrebiteľov.

               Rozhodnutia o výnimkách a ich trvaní majú zohľadňovať dostupnosť náhrad a sociálno‑ekonomický vplyv nahradenia. Rozhodnutia o trvaní výnimiek musia zohľadňovať všetky možné vplyvy na inovácie. V relevantných prípadoch sa celkový vplyv výnimky musí posúdiť z hľadiska životného cyklu.

               V článku 5 ods. 1 smernice ONL sa stanovuje, že Komisia zaradí materiály a komponenty EEZ na špecifické použitia do zoznamov v prílohách III a IV prijatím samostatných delegovaných aktov v súlade s článkom 20. V článku 5 ods. 3 a prílohe V sa stanovuje postup predkladania žiadostí o výnimku.

               2.KONZULTÁCIE PRED PRIJATÍM AKTU

               Komisia dostáva od hospodárskych subjektov početné žiadosti
                  4
                o udelenie alebo obnovenie výnimiek podľa smernice ONL (článok 5 ods. 3 a príloha V).

               Komisii bola 12. septembra 2018 doručená žiadosť o novú výnimku týkajúcu sa používania DEHP v polyvinylchloride (PVC) v ochranách proti zalomeniu káblov používaných do cievok v prístrojoch na zobrazovanie magnetickou rezonanciou (MRI). V záujme posúdenia žiadosti o túto novú výnimku iniciovala Komisia v novembri 2018 štúdiu
                  5
                na vykonanie potrebného technického a vedeckého posúdenia. Súčasťou štúdie, ktorá bola dokončená v roku 2020, bola aj osemtýždňová online konzultácia so zainteresovanými stranami, počas ktorej sa k predmetnej veci nikto nevyjadril. Informácie týkajúce sa konzultácie boli poskytnuté na webovej lokalite projektu
                  6
               .

               Komisii bola 2. októbra 2019 doručená podobná žiadosť o novú výnimku na používanie DEHP v plastových komponentoch do cievok v prístrojoch na zobrazovanie magnetickou rezonanciou. Vzhľadom na podobnosť oboch žiadostí, ako aj na potrebu dodatočných informácií o dostupnosti náhrad a sociálno-ekonomických aspektoch, spustila Komisia v novembri 2019 hĺbkovú štúdiu, ktorá bola dokončená v júni 2020
                  7
               .

               V priebehu osemtýždňovej konzultácie boli zainteresované strany na webovej lokalite projektu
                  8
                informované o nových krokoch. Počas konzultácie sa k predmetnej veci nikto nevyjadril, no súčasťou zhromažďovania informácií boli rozhovory s inými výrobcami MRI ako so žiadateľom.

               Komisia uskutočnila 23. februára 2021 konzultácie s expertnou skupinou členských štátov pre delegované akty podľa smernice ONL. Niektorí experti súhlasili s predloženým návrhom, no väčšina z nich sa k návrhu nevyjadrila. Komisia podnikla všetky potrebné kroky súvisiace s udelením výnimiek z obmedzenia látok podľa článku 5 ods. 3 až 7
                  9
               . O všetkých činnostiach v tejto veci informovala Radu a Európsky parlament.

               V technických a vedeckých hodnotiacich správach sa zdôraznilo, že:

               ·prvá žiadosť sa týkala používania DEHP v PVC v ochranách proti zalomeniu káblov používaných do cievok v prístrojoch na zobrazovanie magnetickou rezonanciou. Druhá mala širší rozsah a týkala sa používania DEHP v pružných polyméroch používaných v plastových komponentoch do cievok v prístrojoch na zobrazovanie magnetickou rezonanciou. Z hodnotenia vyplynula možná opodstatnenosť spoločnej výnimky;

               ·vo väčšine prístrojov na zobrazovanie magnetickou rezonanciou dnes neexistujú cievky bez DEHP. Najmenej jeden výrobca však ponúka komponenty do prístrojov MRI bez DEHP;

               ·vývoj alternatív a náhrad si vyžaduje viac času, aby sa zabezpečila ich adekvátna a široká dostupnosť;

               ·vzhľadom na súčasný nedostatok vhodných alternatívnych technológií a náhrad by neudelenie výnimky mohlo viesť k výpadkom v dodávkach pre zdravotnícke služby závislé od originálnych cievok do prístrojov na zobrazovanie magnetickou rezonanciou. To môže ovplyvniť zdravie mnohých pacientov v EÚ pre nedostatok relevantných diagnostických a liečebných zariadení.

               3.PRÁVNE PRVKY DELEGOVANÉHO AKTU

               Kým používanie DEHP vo výrobkoch je obmedzené v položke 51 prílohy XVII k nariadeniu REACH, toto obmedzenie sa nevzťahuje na EEZ, ktoré patria do rozsahu pôsobnosti smernice ONL. Z výsledkov hodnotenia vyplýva, že udelenie výnimky by neoslabilo ochranu životného prostredia a zdravia poskytnutú nariadením REACH, čím by sa splnila podmienka článku 5 danej smernice.

               Navyše žiadosti o výnimku spĺňajú aspoň jedno z kritérií stanovených v článku 5 ods. 1 písm. a) smernice: spoľahlivosť náhrad nie je zabezpečená a celkové negatívne vplyvy na životné prostredie, zdravie a bezpečnosť spotrebiteľov spôsobené nahradením pravdepodobne prevážia nad celkovými výhodami pre životné prostredie, zdravie a bezpečnosť spotrebiteľov.

               Vzhľadom na prebiehajúce úsilie výrobcov nájsť spoľahlivú a voľne dostupnú alternatívu je nepravdepodobné, že by trvanie výnimky do 1. januára 2024 malo nepriaznivý vplyv na inovácie. Výnimka na požadované obdobie by sa preto mala udeliť.

               Navrhovaným aktom sa udeľuje výnimka z obmedzovania látok v prílohe II k smernici ONL na používanie DEHP v špecifických použitiach, ktorá sa má uviesť v prílohe IV (o výnimkách osobitne sa týkajúcich zdravotníckych pomôcok a monitorovacích a kontrolných prístrojov).

               Nástrojom je delegovaná smernica v zmysle smernice ONL, ktorá spĺňa príslušné požiadavky článku 5 ods. 1 písm. a) uvedenej smernice.

               Cieľom delegovanej smernice je prispieť k ochrane ľudského zdravia a životného prostredia a zjednotiť ustanovenia na účely fungovania vnútorného trhu v oblasti EEZ tým, že sa v súlade so smernicou ONL a v nej stanoveným postupom na prispôsobenie príloh III a IV vedeckému a technickému pokroku umožní používanie inak zakázaných látok na špecifické použitia.

               Delegovaná smernica nemá žiadny vplyv na rozpočet EÚ.

               DELEGOVANÁ SMERNICA KOMISIE (EÚ) …/…

               z 11. 8. 2021,

               ktorou sa na účely prispôsobenia vedeckému a technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku z používania bis(2-etylhexyl)-ftalátu (DEHP) v plastových komponentoch do cievok v prístrojoch na zobrazovanie magnetickou rezonanciou (MRI)

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach
                  10
               , a najmä na jej článok 5 ods. 1 písm. a),

               keďže:

               (1)Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali nebezpečné látky vymenované v prílohe II k uvedenej smernici. Toto obmedzenie sa nevzťahuje na niektoré použitia vymenované v prílohe IV k uvedenej smernici, na ktoré sa udelila výnimka.

               (2)Kategórie elektrických a elektronických zariadení, na ktoré sa vzťahuje smernica 2011/65/EÚ, sú uvedené v zozname v prílohe I k danej smernici.

               (3)Bis(2-etylhexyl)-ftalát (DEHP) je obmedzovaná látka uvedená v prílohe II k smernici 2011/65/EÚ zmenenej delegovanou smernicou Komisie (EÚ) 2015/863
                  11
               . DEHP sa od 22. júla 2021 nesmie používať v zdravotníckych pomôckach, vrátane zdravotníckych pomôcok in vitro, s maximálnou prípustnou koncentráciou 0,1 hm. % v homogénnych materiáloch.

               (4)Komisii boli 12. septembra 2018 a 2. októbra 2019 doručené v súlade s článkom 5 ods. 3 smernice 2011/65/EÚ žiadosti o výnimku, ktorá sa má uviesť v prílohe IV k uvedenej smernici, na používanie DEHP v plastových komponentoch do cievok v prístrojoch na zobrazovanie magnetickou rezonanciou (ďalej len „požadovaná výnimka“).

               (5)Na účely vyhodnotenia žiadostí o výnimku boli vykonané dve štúdie technického a vedeckého posúdenia. Prvá štúdia
                  12
                sa týkala prvej prijatej žiadosti. Vzhľadom na podobnosť druhej žiadosti s prvou sa v druhej štúdii
                  13
                posudzovali obe žiadosti spoločne. V hodnotení žiadostí, v ktorom sa zohľadnila dostupnosť technicky uskutočniteľných a spoľahlivých náhrad, ako aj sociálno-ekonomický vplyv nahradenia, sa dospelo k záveru, že na trhu neexistuje dostatočné množstvo vhodných alternatív k DEHP a že neudelenie výnimky pravdepodobne povedie k celkovým negatívnym vplyvom na životné prostredie, zdravie a bezpečnosť spotrebiteľov spôsobeným nahradením, ktoré prevážia nad výhodami. Súčasťou hodnotenia boli konzultácie v súlade s článkom 5 ods. 7 smernice 2011/65/EÚ. Pripomienky doručené v priebehu konzultácií sa uverejnili na osobitnej webovej lokalite.

               (6)Požadovaná výnimka je v súlade s nariadením Európskeho parlamentu a Rady (ES) č. 1907/2006
                  14
               , a teda sa ňou neoslabuje ochrana životného prostredia a zdravia poskytnutá v uvedenom nariadení.

               (7)Preto je vhodné udeliť požadovanú výnimku zaradením použití, na ktoré sa vzťahuje, do prílohy IV k smernici 2011/65/EÚ.

               (8)V súlade s článkom 5 ods. 2 prvým pododsekom smernice 2011/65/EÚ by sa požadovaná výnimka mala udeliť do 1. januára 2024, aby sa zaručilo, že kompatibilné plastové komponenty do cievok v prístrojoch na zobrazovanie magnetickou rezonanciou budú pre zdravotnícke služby na trhu Únie voľne dostupné, a aby sa získal čas na vývoj vhodných a voľne dostupných alternatív. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie predmetnej výnimky malo negatívny vplyv na inovácie.

               (9)Smernica 2011/65/EÚ by sa preto mala zodpovedajúcim spôsobom zmeniť.

               (10)V záujme právnej istoty a s cieľom chrániť oprávnené očakávania prevádzkovateľov dodávajúcich dotknuté zdravotnícke pomôcky, že požadovaná výnimka sa uplatňuje od dátumu nadobudnutia účinnosti zákazu používania predmetnej obmedzovanej látky, a keďže neexistuje žiadny oprávnený záujem o narušenie dodávok uvedených zdravotníckych pomôcok v dôsledku nadobudnutia účinnosti daného zákazu, by táto smernica mala nadobudnúť účinnosť čo najskôr a mala by sa retroaktívne uplatňovať od 21. júla 2021,

               PRIJALA TÚTO SMERNICU:

               Článok 1

               Príloha IV k smernici 2011/65/EÚ sa mení v súlade s prílohou k tejto smernici.

               Článok 2

               1.Členské štáty prijmú a uverejnia najneskôr do [posledného dňa 5. mesiaca od dátumu nadobudnutia účinnosti tejto smernice] zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.

               Tieto ustanovenia začnú uplatňovať od 21. júla 2021.

               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3

               Táto smernica nadobúda účinnosť dňom jej uverejnenia v Úradnom vestníku Európskej únie.

               Článok 4

               Táto smernica je určená členským štátom.

               V Bruseli 11. 8. 2021

                     Za Komisiu

                     predsedníčka
                     Ursula VON DER LEYEN

                     (1)

                        Ú. v. EÚ L 174, 1.7.2011, s. 88.

                     (2)

                        Ú. v. EÚ L 137, 4.6.2015, s. 10.

                     (3)

                        Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (Ú. v. EÚ L 396, 30.12.2006, s. 1).

                     (4)

                  http://ec.europa.eu/environment/waste/rohs_eee/adaptation_en.htm
                  .

                     (5)

                        Záverečná správa o štúdii (balík 17) je na adrese:
                  https://op.europa.eu/en/publication-detail/-/publication/df0ab036-8b52-11ea-812f-01aa75ed71a1/language-en/format-PDF/source-146143357

                     (6)

                        Konzultačné obdobie: od 18. marca do 17. mája 2019;
                  https://rohs.exemptions.oeko.info/

                     (7)

                        Záverečná správa o štúdii (balík 20) je na adrese:
                  https://op.europa.eu/en/publication-detail/-/publication/185e9d5b-d5fc-11ea-adf7-01aa75ed71a1/language-en/format-PDF/source-146144567

                     (8)

                        Konzultačné obdobie: od 10. januára do 20. februára 2020;
                  https://rohs.exemptions.oeko.info/

                     (9)

                        Zoznam požadovaných administratívnych krokov je na
                  webovej lokalite Komisie
                  . Aktuálny procedurálny stav každého návrhu delegovaného aktu sa dá zistiť v medziinštitucionálnom registri delegovaných aktov na adrese
                  https://webgate.ec.europa.eu/regdel/#/home
                  .

                     (10)

                        Ú. v. EÚ L 174, 1.7.2011, s. 88.

                     (11)

                        Delegovaná smernica Komisie (EÚ) 2015/863 z 31. marca 2015, ktorou sa mení príloha II k smernici Európskeho parlamentu a Rady 2011/65/EÚ, pokiaľ ide o zoznam obmedzovaných látok (Ú. v. EÚ L 137, 4.6.2015, s. 10).

                     (12)

                        Záverečná správa o štúdii (balík 17) je na adrese:
                  https://op.europa.eu/en/publication-detail/-/publication/df0ab036-8b52-11ea-812f-01aa75ed71a1/language-en/format-PDF/source-146143357
                  .

                     (13)

                        Záverečná správa o štúdii (balík 20) je na adrese:
                  https://op.europa.eu/en/publication-detail/-/publication/185e9d5b-d5fc-11ea-adf7-01aa75ed71a1/language-en/format-PDF/source-146144567
                  .

                     (14)

                        Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

    ---documentbreak---

               PRÍLOHA

               Do prílohy IV k smernici 2011/65/EÚ sa vkladá tento riadok 46:

                        „46

                        Bis(2-etylhexyl)-ftalát (DEHP) v plastových komponentoch do cievok v prístrojoch na zobrazovanie magnetickou rezonanciou.

                        Platí do 1. januára 2024.“


title: DELEGOVANÁ SMERNICA KOMISIE (EÚ) …/… ktorou sa mení smernica 2010/43/EÚ, pokiaľ ide o riziká ohrozujúce udržateľnosť a faktory udržateľnosti, ktoré sa majú zohľadniť v súvislosti s podnikmi kolektívneho investovania do prevoditeľných cenných papierov (PKIPCP)

text:
               DÔVODOVÁ SPRÁVA

               1.KONTEXT DELEGOVANÉHO AKTU

               Táto smernica je súčasťou širšej iniciatívy Komisie týkajúcej sa udržateľného rozvoja. Stanovujú sa ňou základy rámca EÚ, ktorý stavia aspekty udržateľnosti do centra finančného systému s cieľom podporiť transformáciu hospodárstva Európy na ekologickejší, odolnejší a obehový systém v súlade s cieľmi európskej zelenej dohody
                  1
               .

               V nadväznosti na prijatie Parížskej dohody o zmene klímy z roku 2016 a Agendy 2030 pre udržateľný rozvoj Organizácie Spojených národov Komisia v dokumente s názvom Akčný plán: Financovanie udržateľného rastu
                  2
                oznámila úmysel objasniť začlenenie udržateľnosti do tzv. fiduciárnych povinností v odvetvových právnych predpisoch. V oznámení o európskej zelenej dohode sa potvrdzuje, že na nasmerovanie finančných a kapitálových tokov do zelených investícií a na zabránenie uviaznutiu aktív sú potrebné dlhodobé signály. Táto delegovaná smernica prispeje k tomuto špecifickému cieľu.

               Smernicou Komisie 2010/43/EÚ
                  3
                sa vykonáva smernica 2009/65/ES
                  4
                tak, že sa v nej okrem iného bližšie špecifikujú organizačné požiadavky, identifikácia druhov konfliktov záujmov, výkon činnosti a riadenie rizík v prípade správcovských spoločností PKIPCP. Touto smernicou sa mení smernica Komisie 2010/43/EÚ. Objasňujú sa ňou požiadavky na správcovské spoločnosti, pokiaľ ide o začlenenie rizík ohrozujúcich udržateľnosť a otázok udržateľnosti.

               Táto smernica vychádza zo záverečnej správy o technickom poradenstve
                  5
               , ktorú vypracoval Európsky orgán pre cenné papiere a trhy (ESMA). V technickom poradenstve sa dospelo k záveru, že v smernici 2010/43/EÚ sú potrebné ďalšie objasnenia v súvislosti so začlenením rizík ohrozujúcich udržateľnosť a faktorov udržateľnosti, pričom sa v tomto ohľade určili konkrétne ustanovenia.

               V tejto smernici sa objasňuje súčasná povinnosť podnikov kolektívneho investovania do prevoditeľných cenných papierov (PKIPCP) začleniť riziká ohrozujúce udržateľnosť. Objasnením sa nezavádza poradie jednotlivých rizík. V tejto smernici sa objasňujú aj niektoré dôsledky nariadenia o zverejňovaní informácií o udržateľnosti v sektore finančných služieb, a to konkrétne v prípadoch, keď správcovské spoločnosti PKIPCP zverejňujú informácie týkajúce sa zohľadňovania nepriaznivých vplyvov na udržateľnosť.

               Touto smernicou a inými odvetvovými delegovanými aktmi, ktorými sa upravujú pravidlá týkajúce sa fiduciárnych povinností a testu vhodnosti, sa ďalej posilňuje nariadenie o zverejňovaní informácií o udržateľnosti v sektore finančných služieb
                  6
               , nariadenie o referenčných hodnotách EÚ pre investície do transformácie hospodárstva v súvislosti so zmenou klímy, referenčných hodnotách EÚ pre investície v súlade s Parížskou dohodou a referenčných hodnotách pre zverejňovanie informácií o udržateľnosti
                  7
                a nariadenie o taxonómii EÚ v oblasti udržateľných činností
                  8
               . Vďaka týmto pravidlám sa aspekty udržateľnosti začleňujú do postupov investovania, poradenstva a zverejňovania konzistentne vo všetkých sektoroch. Environmentálne, sociálne a správne aspekty (udržateľnosti) sa vďaka nim ukotvujú v centre finančného systému s cieľom pomôcť transformovať európske hospodárstvo na ekologickejší, nízkouhlíkový, odolnejší a obehový systém, ktorý efektívne využíva zdroje.

               2.KONZULTÁCIE PRED PRIJATÍM AKTU

               Komisia 24. júla 2018 požiadala orgán ESMA, aby vydal technické poradenstvo týkajúce sa možných zmien delegovaných aktov, ktoré sa majú prijať podľa smernice 2009/65/ES, pokiaľ ide o začlenenie rizík ohrozujúcich udržateľnosť a faktorov udržateľnosti.

               Orgán ESMA uverejnil svoju záverečnú správu o technickom poradenstve Komisii 30. apríla 2019. V poradenstve sa zohľadnili názory vyjadrené zainteresovanými stranami počas verejných konzultácií, ktoré prebiehali od 19. decembra 2018 do 19. februára 2019. Poradenstvo zahŕňa aj analýzu nákladov a prínosov. Orgán ESMA okrem toho 4. februára 2019 uskutočnil aj otvorené verejné vypočutie s cieľom získať ďalšiu spätnú väzbu. Konzultácie sa viedli aj so Skupinou zainteresovaných strán v oblasti cenných papierov a trhov orgánu ESMA.

               Dňa 22. novembra 2019 útvary Komisie začali konzultácie s členskými štátmi, pričom sa uskutočnili aj náležité konzultácie s expertnou skupinou Európskeho výboru pre cenné papiere.

               V súlade so zásadami lepšej právnej regulácie bol návrh uverejnený na konzultáciu od 8. júna 2020 do 6. júla 2020. Po dôkladnom zvážení spätnej väzby sa do textu dôvodovej správy zaviedli ďalšie úpravy.

               3.PRÁVNE PRVKY DELEGOVANÉHO AKTU

               Právny základ tejto smernice je stanovený v článku 12 ods. 3, článku 14 ods. 2 a článku 51 ods. 4 smernice 2009/65/ES.

               Táto smernica zahŕňa tieto zmeny smernice 2010/43/EÚ:

               V článku 1 ods. 1 sa uvádza vymedzenie pojmu „riziká ohrozujúce udržateľnosť“, ktoré je zosúladené s vymedzením pojmu „riziká ohrozujúce udržateľnosť“ v článku 2 bode 22 nariadenia (EÚ) 2019/2088.

               V článku 1 ods. 2 sa do článku 4 ods. 1 prvého pododseku smernice 2010/43/EÚ o všeobecných požiadavkách na postupy a organizáciu začleňuje povinnosť správcovských spoločností zohľadňovať riziká ohrozujúce udržateľnosť.

               V článku 1 ods. 3 sa od správcovských spoločností vyžaduje, aby disponovali dostatočnými zdrojmi a odbornými kapacitami na účinné začlenenie rizík ohrozujúcich udržateľnosť, a to zmenou článku 5 smernice 2010/43/EÚ.

               V článku 1 ods. 4 sa stanovuje, že investičné spoločnosti začleňujú riziká ohrozujúce udržateľnosť s prihliadnutím na zásadu proporcionality.

               V článku 1 ods. 5 sa zabezpečuje, že za začlenenie rizík ohrozujúcich udržateľnosť je zodpovedný vrcholový manažment správcovskej spoločnosti.

               V článku 1 ods. 6 sa stanovuje, že identifikácia konfliktov záujmov musí zahŕňať aj tie druhy, ktoré môžu vzniknúť v dôsledku začlenenia rizík ohrozujúcich udržateľnosť.

               Článok 1 ods. 7 sa týka zohľadnenia rizík ohrozujúcich udržateľnosť, a to buď z kvalitatívneho, alebo kvantitatívneho hľadiska, v rámci požiadaviek na povinnú starostlivosť podľa článku 23 smernice 2010/43/EÚ. Ak správcovské spoločnosti alebo prípadne investičné spoločnosti zohľadňujú hlavné nepriaznivé vplyvy investičných rozhodnutí na faktory udržateľnosti, musia sa tieto vplyvy náležite zohľadniť aj v rámci požiadaviek na povinnú starostlivosť.

               V článku 1 ods. 8 sa objasňuje, že v rámci politiky riadenia rizík podľa článku 38 smernice 2010/43/EÚ sa musí zohľadňovať aj vystavenie PKIPCP rizikám ohrozujúcim udržateľnosť.

               DELEGOVANÁ SMERNICA KOMISIE (EÚ) …/…

               z 21. 4. 2021,

               ktorou sa mení smernica 2010/43/EÚ, pokiaľ ide o riziká ohrozujúce udržateľnosť a faktory udržateľnosti, ktoré sa majú zohľadniť v súvislosti s podnikmi kolektívneho investovania do prevoditeľných cenných papierov (PKIPCP)

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2009/65/ES z 13. júla 2009 o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov (PKIPCP)
                  9
               , a najmä na jej článok 12 ods. 3, článok 14 ods. 2 a článok 51 ods. 4,

               keďže:

               (1)Kľúčom k zabezpečeniu dlhodobej konkurencieschopnosti hospodárstva Únie je prechod na nízkouhlíkové, udržateľnejšie a obehové hospodárstvo, ktoré efektívne využíva zdroje, v súlade s cieľmi udržateľného rozvoja. Únia v roku 2016 uzavrela Parížsku dohodu
                  10
               . V článku 2 ods. 1 písm. c) Parížskej dohody sa stanovuje cieľ posilniť reakciu na zmenu klímy okrem iného zosúladením finančných tokov s cestou k nízkym emisiám skleníkových plynov a vývoju odolnému proti zmenám klímy.

               (2)Komisia túto výzvu uznala a v decembri 2019 predložila európsku zelenú dohodu
                  11
               . Európska zelená dohoda predstavuje novú stratégiu rastu, ktorej cieľom je transformovať Úniu na spravodlivú a prosperujúcu spoločnosť s moderným a konkurencieschopným hospodárstvom, ktoré efektívne využíva zdroje, kde budú do roku 2050 čisté emisie skleníkových plynov na nule a kde hospodársky rast nezávisí od využívania zdrojov. Uvedený cieľ si vyžaduje, aby sa investorom v súvislosti s ich investíciami poskytovali jasné signály s cieľom zabrániť uviaznutiu aktív a zvýšiť udržateľné financovanie.

               (3)Komisia v marci 2018 uverejnila oznámenie s názvom „Akčný plán: Financovanie udržateľného rastu“
                  12
               , v ktorom stanovila ambicióznu a komplexnú stratégiu v oblasti udržateľného financovania. Jedným z cieľov stanovených v akčnom pláne je presmerovanie kapitálových tokov do udržateľných investícií s cieľom dosiahnuť udržateľný a inkluzívny rast. V posúdení vplyvu uverejnenom v máji 2018
                  13
               , z ktorého vychádzali následné legislatívne iniciatívy, sa preukázala potreba objasniť, že správcovské spoločnosti by v rámci svojich povinností voči investorom mali zohľadňovať faktory udržateľnosti. Správcovské spoločnosti by preto mali priebežne posudzovať nielen všetky relevantné finančné riziká, ale aj všetky relevantné riziká ohrozujúce udržateľnosť uvedené v nariadení (EÚ) 2019/2088, ktoré by v prípade, že nastanú, mohli mať skutočný alebo potenciálny zásadný negatívny vplyv na hodnotu investície. V smernici Komisie 2010/43/EÚ
                  14
                sa riziká ohrozujúce udržateľnosť výslovne neuvádzajú. Z tohto dôvodu a s cieľom zabezpečiť riadne zavedenie a dodržiavanie vnútorných postupov a organizačných opatrení treba objasniť, že postupy, systémy a vnútorné kontroly správcovských spoločností odrážajú riziká ohrozujúce udržateľnosť a že na analýzu týchto rizík je potrebná technická spôsobilosť a vedomosti.

               (4)Aby sa zabránilo nerovnakým podmienkam pre správcovské spoločnosti a pre investičné spoločnosti, ktoré neurčili správcovskú spoločnosť, a aby sa zabránilo súvisiacej roztrieštenosti, nekonzistentnosti a nepredvídateľnosti vo fungovaní vnútorného trhu, pravidlá týkajúce sa začlenenia rizík ohrozujúcich udržateľnosť by sa mali uplatňovať aj na investičné spoločnosti, pričom by sa mala zohľadňovať zásada proporcionality.

               (5)V záujme zachovania vysokej úrovne ochrany investorov by správcovské spoločnosti pri identifikovaní druhov konfliktov záujmov, ktorých existencia môže poškodiť záujmy PKIPCP, mali zohľadňovať konflikty záujmov, ktoré môžu vzniknúť v dôsledku začlenenia rizík ohrozujúcich udržateľnosť do ich postupov, systémov a vnútorných kontrol. Uvedené konflikty môžu zahŕňať konflikty vyplývajúce z odmeňovania alebo z osobných transakcií príslušných zamestnancov, konflikty záujmov, ktoré by mohli viesť k environmentálne klamlivej reklame (greenwashing), nekalému predaju alebo skresľovaniu investičných stratégií, a konflikty záujmov medzi jednotlivými PKIPCP spravovanými tou istou správcovskou spoločnosťou.

               (6)Správcovské alebo investičné spoločnosti, ktoré sú povinné zohľadniť hlavné nepriaznivé vplyvy investičných rozhodnutí na faktory udržateľnosti alebo ktoré tieto hlavné nepriaznivé vplyvy zohľadňujú dobrovoľne, sú podľa nariadenia (EÚ) 2019/2088 povinné zverejniť, ako sa uvedené hlavné nepriaznivé vplyvy zohľadňujú v ich politikách v oblasti náležitej starostlivosti. S cieľom zabezpečiť súlad medzi nariadením (EÚ) 2019/2088 a smernicou 2010/43/EÚ by sa táto povinnosť mala zohľadniť v smernici 2010/43/EÚ.

               (7)Smernica 2010/43/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

               Článok 1

               Zmeny smernice 2010/43/EÚ

               Smernica 2010/43/EÚ sa mení takto:

               1.V článku 3 sa dopĺňajú tieto body 11 a 12:

               „11.
                     „riziko ohrozujúce udržateľnosť“ znamená riziko ohrozujúce udržateľnosť v zmysle vymedzenia v článku 2 bode 22 nariadenia Európskeho parlamentu a Rady (EÚ) 2019/2088*;

               12.
                     „faktory udržateľnosti“ znamenajú faktory udržateľnosti v zmysle vymedzenia v článku 2 bode 24 nariadenia (EÚ) 2019/2088.

               _________________________________________________________________________

               *
                     Nariadenie Európskeho parlamentu a Rady (EÚ) 2019/2088 z 27. novembra 2019 o zverejňovaní informácií o udržateľnosti v sektore finančných služieb (Ú. v. EÚ L 317, 9.12.2019, s. 1).“

               2.V článku 4 ods. 1 sa dopĺňa tento pododsek:

               „Členské štáty zaistia, aby správcovské spoločnosti pri plnení požiadaviek stanovených v prvom pododseku zohľadňovali riziká ohrozujúce udržateľnosť.“

               3.V článku 5 sa dopĺňa tento odsek 5:

               „5.
                     Členské štáty zabezpečia, aby na účely stanovené v odsekoch 1, 2 a 3 správcovské spoločnosti disponovali dostatočnými zdrojmi a odbornými kapacitami na účinné začlenenie rizík ohrozujúcich udržateľnosť.“

               4.Vkladá sa tento článok 5a:

               „Článok 5a

               Povinnosť investičných spoločností začleniť riziká ohrozujúce udržateľnosť do správy PKIPCP

               Členské štáty zabezpečia, aby investičné spoločnosti začlenili riziká ohrozujúce udržateľnosť do správy PKIPCP s prihliadnutím na povahu, rozsah a zložitosť obchodnej činnosti investičných spoločností.“

               5.V článku 9 ods. 2 sa dopĺňa toto písmeno g):

               „g)
                     niesol zodpovednosť za začlenenie rizík ohrozujúcich udržateľnosť do činností uvedených v písmenách a) až f).“

               6.V článku 17 sa dopĺňa tento odsek 3:

               „3.
                     Členské štáty zabezpečia, aby správcovské spoločnosti pri identifikovaní druhov konfliktov záujmov, ktorých existencia môže poškodiť záujmy PKIPCP, zohľadňovali tie druhy konfliktov záujmov, ktoré môžu vzniknúť v dôsledku začlenenia rizík ohrozujúcich udržateľnosť do ich postupov, systémov a vnútorných kontrol.“

               7.V článku 23 sa dopĺňajú tieto odseky 5 a 6:

               „5.
                     Členské štáty požadujú od správcovských spoločností, aby pri plnení požiadaviek stanovených v odsekoch 1 až 4 zohľadňovali riziká ohrozujúce udržateľnosť.

               6.
                     Členské štáty zabezpečia, že ak správcovské spoločnosti alebo prípadne investičné spoločnosti zohľadňujú hlavné nepriaznivé vplyvy investičných rozhodnutí na faktory udržateľnosti, ako sa uvádza v článku 4 ods. 1 písm. a) nariadenia (EÚ) 2019/2088 alebo ako sa vyžaduje v článku 4 ods. 3 alebo 4 uvedeného nariadenia, uvedené správcovské spoločnosti alebo investičné spoločnosti zohľadňujú takéto hlavné nepriaznivé vplyvy pri plnení požiadaviek stanovených v odsekoch 1 až 4 tohto článku.“

               8.V článku 38 ods. 1 sa druhý pododsek nahrádza takto:

               „Politika riadenia rizík obsahuje také postupy, ktoré sú nevyhnutné pre správcovskú spoločnosť na to, aby mohla v prípade každého PKIPCP, ktorý spravuje, posúdiť vystavenie tohto PKIPCP trhovému riziku, riziku likvidity, rizikám ohrozujúcim udržateľnosť a riziku protistrany, ako aj vystavenie tohto PKIPCP všetkým ostatným rizikám vrátane operačných rizík, ktoré by mohli byť závažné pre každý ňou spravovaný PKIPCP.“

               Článok 2

               Transpozícia

               1.Členské štáty prijmú a uverejnia najneskôr do [Úrad pre publikácie: vložte dátum – posledný deň jedenásteho mesiaca po uverejnení v Úradnom vestníku Európskej únie] zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto opatrení.

               Tieto opatrenia uplatňujú od [Úrad pre publikácie: vložte dátum – prvý deň dvanásteho mesiaca po uverejnení v Úradnom vestníku Európskej únie].

               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3

               Nadobudnutie účinnosti

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4

               Adresáti

               Táto smernica je určená členským štátom.

               V Bruseli 21. 4. 2021

                     Za Komisiu

                     predsedníčka
                     Ursula VON DER LEYEN

                     (1)

                        Oznámenie Komisie Európskemu parlamentu, Európskej rade, Rade, Európskemu hospodárskemu a sociálnemu výboru a Výboru regiónov: Európska zelená dohoda [COM(2019) 640 final].

                     (2)

                        Oznámenie Komisie Európskemu parlamentu, Európskej rade, Rade, Európskej centrálnej banke, Európskemu hospodárskemu a sociálnemu výboru a Výboru regiónov – Akčný plán: Financovanie udržateľného rastu [COM(2018) 097 final].

                     (3)

                        Smernica Komisie 2010/43/EÚ z 1. júla 2010, ktorou sa vykonáva smernica Európskeho parlamentu a Rady 2009/65/ES, pokiaľ ide o organizačné požiadavky, konflikty záujmov, pravidlá výkonu činnosti, riadenie rizík a obsah dohody medzi depozitárom a správcovskou spoločnosťou (Ú. v. EÚ L 176, 10.7.2010, s. 42).

                     (4)

                        Smernica Európskeho parlamentu a Rady 2009/65/ES z 13. júla 2009 o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov (PKIPCP) (Ú. v. EÚ L 302, 17.11.2009, s. 32).

                     (5)

                        Záverečná správa – technické poradenstvo orgánu ESMA Európskej komisii k začleneniu rizík ohrozujúcich udržateľnosť a faktorov udržateľnosti do smernice o PKIPCP a smernice AIFMD (ESMA34-45-688).

                     (6)

                        Nariadenie Európskeho parlamentu a Rady (EÚ) 2019/2088 z 27. novembra 2019 o zverejňovaní informácií o udržateľnosti v sektore finančných služieb (Ú. v. EÚ L 317, 9.12.2019, s. 1).

                     (7)

                        Nariadenie Európskeho parlamentu a Rady (EÚ) 2019/2089 z 27. novembra 2019, ktorým sa mení nariadenie (EÚ) 2016/1011, pokiaľ ide o referenčné hodnoty EÚ pre investície do transformácie hospodárstva v súvislosti so zmenou klímy, referenčné hodnoty EÚ pre investície v súlade s Parížskou dohodou a referenčné hodnoty pre zverejňovanie informácií o udržateľnosti (Ú. v. EÚ L 317, 9.12.2019, s. 17).

                     (8)

                        Nariadenie Európskeho parlamentu a Rady o vytvorení rámca na uľahčenie udržateľných investícií (zatiaľ neuverejnené).

                     (9)

                        Ú. v. EÚ L 302, 17.11.2009, s. 32.

                     (10)

                        Rozhodnutie Rady (EÚ) 2016/1841 z 5. októbra 2016 o uzavretí Parížskej dohody prijatej na základe Rámcového dohovoru Organizácie Spojených národov o zmene klímy v mene Európskej únie (Ú. v. EÚ L 282, 19.10.2016, s. 4).

                     (11)

                        COM(2019) 640 final.

                     (12)

                        COM(2018) 97 final.

                     (13)

                        SWD(2018) 264 final.

                     (14)

                        Smernica Komisie 2010/43/EÚ z 1. júla 2010, ktorou sa vykonáva smernica Európskeho parlamentu a Rady 2009/65/ES, pokiaľ ide o organizačné požiadavky, konflikty záujmov, pravidlá výkonu činnosti, riadenie rizík a obsah dohody medzi depozitárom a správcovskou spoločnosťou (Ú. v. EÚ L 176, 10.7.2010, s. 42).


title: DELEGOVANÁ SMERNICA KOMISIE (EÚ) …/… ktorou sa mení delegovaná smernica (EÚ) 2017/593, pokiaľ ide o začlenenie faktorov udržateľnosti do povinností v oblasti riadenia produktov

text:
               DÔVODOVÁ SPRÁVA

               1.KONTEXT DELEGOVANÉHO AKTU

               Táto smernica je súčasťou širšej iniciatívy Komisie týkajúcej sa udržateľného rozvoja. Stanovujú sa ňou základy rámca EÚ, ktorý stavia aspekty udržateľnosti do centra finančného systému s cieľom podporiť transformáciu hospodárstva Európy na ekologickejší, odolnejší a obehový systém v súlade s cieľmi európskej zelenej dohody
                  1
               .

               V nadväznosti na prijatie Parížskej dohody o zmene klímy z roku 2016 a Agendy 2030 pre udržateľný rozvoj Organizácie Spojených národov Komisia v dokumente s názvom Akčný plán: Financovanie udržateľného rastu
                  2
                oznámila úmysel objasniť začlenenie udržateľnosti do tzv. fiduciárnych povinností v odvetvových právnych predpisoch. V oznámení o európskej zelenej dohode sa potvrdzuje, že na nasmerovanie finančných a kapitálových tokov do zelených investícií a na zabránenie uviaznutiu aktív sú potrebné dlhodobé signály. Táto delegovaná smernica prispeje k tomuto špecifickému cieľu.

               Delegovaná smernica Komisie (EÚ) 2017/593
                  3
                dopĺňa smernicu Európskeho parlamentu a Rady 2014/65/EÚ
                  4
                (MiFID II) bližším určením, okrem iného, povinností v oblasti riadenia produktov. Touto smernicou sa mení delegovaná smernica Komisie (EÚ) 2017/593
                  5
                dvomi spôsobmi:

               Podľa existujúceho rámca smernice MiFID II investičná spoločnosť vytvárajúca finančné nástroje určené na predaj klientom udržiava, prevádzkuje a preskúmava proces schvaľovania každého finančného nástroja alebo významnej úpravy existujúcich finančných nástrojov pred tým, ako je uvedený na trh alebo distribuovaný klientom. Proces schvaľovania produktu určuje identifikovaný cieľový trh koncových klientov v rámci príslušnej kategórie klientov pre každý finančný nástroj a zabezpečuje, že sú hodnotené všetky príslušné riziká pre určený cieľový trh a že zamýšľaná stratégia distribúcie je v súlade s identifikovaným cieľovým trhom
                  6
               . Okrem toho sú podľa článku 24 ods. 2 smernice MiFID II investičné spoločnosti, ktoré vytvárajú finančné nástroje určené na predaj klientom, povinné zabezpečiť, aby tieto finančné nástroje boli navrhnuté tak, aby spĺňali potreby identifikovaného cieľového trhu koncových klientov v rámci príslušnej kategórie klientov, aby bola stratégia distribúcie finančných nástrojov zlučiteľná s identifikovaným cieľovým trhom, a investičná spoločnosť prijme primerané opatrenia, aby sa zabezpečilo, že tento finančný nástroj je distribuovaný na identifikovanom cieľovom trhu. V kapitole III delegovanej smernice (EÚ) 2017/593 sa stanovujú ďalšie podrobnosti týkajúce sa procesu dohľadu nad produktmi a riadenia produktov, a to pre tvorcov aj distribútorov.

               V podmienkach na identifikáciu cieľového trhu v delegovanej smernici 2017/593 prijatých podľa článku 16 ods. 12 a článku 24 ods. 13 smernice MiFID II sa zatiaľ výslovne nestanovili podrobnosti o začlenení faktorov udržateľnosti a cieľov súvisiacich s udržateľnosťou investičnými spoločnosťami vytvárajúcimi finančné nástroje a ich distribútormi. V tejto smernici sa objasňuje, že faktory udržateľnosti a ciele súvisiace s udržateľnosťou by mali byť zohľadnené v rámci procesu dohľadu nad produktmi a riadenia produktov.

               Touto smernicou a inými odvetvovými delegovanými aktmi, ktorými sa upravujú pravidlá týkajúce sa fiduciárnych povinností a ktoré boli prijaté zároveň s ňou, sa ďalej posilňuje nariadenie Európskeho Parlamentu a Rady (EÚ) 2019/2088
                  7
               , nariadenie Európskeho Parlamentu a Rady (EÚ) 2019/2089
                  8
                a nariadenie Európskeho Parlamentu a Rady (EÚ) 2020/852
                  9
               . Vďaka uvedeným pravidlám sa aspekty udržateľnosti začleňujú do procesov investovania, poradenstva a zverejňovania konzistentne vo všetkých odvetviach. Environmentálne, sociálne a správne aspekty (udržateľnosti) sa vďaka nim ukotvujú v centre finančného systému s cieľom pomôcť transformovať európske hospodárstvo na ekologickejší, nízkouhlíkový, odolnejší a obehový systém, ktorý efektívne využíva zdroje.

               Tento návrh delegovanej smernice vychádza zo splnomocnenia stanoveného v článku 16 ods. 3 a článku 24 ods. 13 smernice MiFID II.

               2.KONZULTÁCIE PRED PRIJATÍM AKTU

               V decembri 2016 Komisia zriadila expertnú skupinu na vysokej úrovni pre udržateľné financovanie (ďalej len „expertná skupina na vysokej úrovni“), ktorej cieľom je pomôcť vyvinúť stratégiu Únie v oblasti udržateľného financovania pomocou odporúčaní. V polovici júla 2017 uverejnila expertná skupina na vysokej úrovni priebežnú správu s názvom „Financovanie udržateľného európskeho hospodárstva“ a 18. júla 2017 predložila na podujatí s účasťou zainteresovaných strán záverečnú správu, po ktorej nasledoval konzultačný dotazník.

               Spolu so záverečnou správou expertnej skupiny na vysokej úrovni o financovaní udržateľného európskeho hospodárstva bolo 31. januára 2018 uverejnené vyhlásenie o spätnej väzbe, v ktorom sú zhrnuté odpovede respondentov. V záverečnej správe expertná skupina na vysokej úrovni odporúča „požadovať, aby sa investiční poradcovia v rámci rutinnej súčasti finančného poradenstva pýtali retailových investorov na ich preferencie týkajúce sa udržateľného vplyvu ich investícií a v závislosti od ich odpovedí aj konali“. Okrem toho odporučila „prediskutovať riadenie riešenia dlhodobých rizík a rizík ohrozujúcich udržateľnosť“.

               V marci 2018 Komisia poslala cielený dotazník týkajúci sa začlenenia environmentálnych, sociálnych a správnych aspektov do posúdenia vhodnosti. Z konzultácií vyplynulo, že len malý počet klientov proaktívne nastoľuje otázky udržateľnosti v rámci procesu poradenstva. Niektoré z dôvodov sú tieto: i) dostupné informácie o finančných nástrojoch súvisiacich s udržateľnosťou nie sú transparentné; ii) riziko environmentálne klamlivej reklamy („greenwashing“) v existujúcich dokumentoch je vysoké a iii) vedomosti o jeho vplyve na riziko a výkonnosť sú nedostatočné. Len v zriedkavých prípadoch sa zdá, že klienti počas procesu poradenstva prejavujú záujem o faktory udržateľnosti.

               Komisia požiadala orgán ESMA, aby vydal technické poradenstvo týkajúce sa možných zmien delegovaných aktov, ktoré sa majú prijať podľa smernice MiFID II, pokiaľ ide o začlenenie rizík ohrozujúcich udržateľnosť a faktorov udržateľnosti do oblastí organizačných požiadaviek, podmienok výkonu činnosti, riadenia rizík a posúdenia cieľového trhu.

               Komisia vo svojom mandáte zdôraznila, že zmeny vo vymedzení cieľového trhu nesmú viesť k nekalému predaju, a to napr. jasným určením investičných cieľov a obmedzení udržateľnosti. Okrem toho Komisia opätovne potvrdila, že by sa mala zachovať možnosť identifikovať cieľový trh pre klientov bez cieľov súvisiacich s udržateľnosťou.

               Orgán ESMA 30. apríla 2019 uverejnil svoju záverečnú správu o začlenení rizík ohrozujúcich udržateľnosť a faktorov udržateľnosti do smernice MiFID II. V poradenstve sa zohľadnili názory vyjadrené zainteresovanými stranami počas verejných konzultácií, ktoré prebiehali od 19. decembra 2018 do 19. februára 2019. Poradenstvo zahŕňa aj analýzu nákladov a prínosov. Orgán ESMA okrem toho 4. februára 2019 uskutočnil aj otvorené verejné vypočutie s cieľom získať ďalšiu spätnú väzbu. Konzultácie sa viedli aj so Skupinou zainteresovaných strán v oblasti cenných papierov a trhov orgánu ESMA. Táto správa sa zaoberá začlenením rizík ohrozujúcich udržateľnosť a faktorov udržateľnosti do organizačných požiadaviek investičných spoločností a ich štruktúr v oblasti riadenia produktov a dohľadu nad nimi. Do tohto návrhu delegovanej smernice boli začlenené odporúčania týkajúce sa štruktúr riadenia produktov a dohľadu nad nimi pripravené a verejne konzultované orgánom ESMA.

               V súlade so zásadami lepšej právnej regulácie bol tento návrh uverejnený na konzultáciu od 8. júna 2020 do 6. júla 2020. Po dôkladnom zvážení spätnej väzby sa do textu zaviedli ďalšie úpravy.

               3.PRÁVNE PRVKY DELEGOVANÉHO AKTU

               Právny základ tejto smernice je stanovený v článku 16 ods. 12 a v článku 24 ods. 13 smernice 2014/65/EÚ.

               Tento návrh delegovanej smernice zahŕňa tieto zmeny delegovanej smernice (EÚ) 2017/593:

               Cieľom článku 1 je objasniť, že tvorcovia by pri určovaní druhu (druhov) klientov, s ktorých potrebami, charakteristickými znakmi a cieľmi je daný finančný nástroj zlučiteľný, mali náležite zohľadňovať ciele súvisiace s udržateľnosťou. Okrem toho by posúdenie cieľového trhu vzhľadom na profil rizikovosti/výnosnosti príslušného produktu a znaky produktu malo zahŕňať aj cieľ nástroja týkajúci sa udržateľných investícií alebo jeho environmentálne či sociálne charakteristické znaky. V kontexte tohto preskúmania by tvorcovia takisto mali výslovne zohľadniť ciele klientov súvisiace s udržateľnosťou.

               Tvorcovia by okrem toho mali podľa delegovaného nariadenia Komisie (EÚ) 2017/565
                  10
                zverejňovať faktory udržateľnosti finančných nástrojov transparentným spôsobom, ktorý investičným spoločnostiam umožní zapojiť sa do dialógov s klientmi alebo potenciálnymi klientmi s cieľom dostatočne podrobne pochopiť individuálne preferencie klientov z hľadiska udržateľnosti. V prípade udržateľných investícií sa nebude vyžadovať identifikácia negatívneho cieľového trhu.

               V článku 2 sa uvedené požiadavky opakujú vo vzťahu k distribútorom.

               Napokon sa v článku 3 stanovuje dátum začatia uplatňovania navrhovanej smernice vrátane prechodného obdobia v trvaní 12 mesiacov.

               DELEGOVANÁ SMERNICA KOMISIE (EÚ) …/…

               z 21. 4. 2021,

               ktorou sa mení delegovaná smernica (EÚ) 2017/593, pokiaľ ide o začlenenie faktorov udržateľnosti do povinností v oblasti riadenia produktov

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ
                  11
               , a najmä na jej článok 16 ods. 12 a článok 24 ods. 13,

               keďže:

               (1)Kľúčom k zabezpečeniu dlhodobej konkurencieschopnosti hospodárstva Únie je prechod na nízkouhlíkové, udržateľnejšie a obehové hospodárstvo, ktoré efektívne využíva zdroje, v súlade s cieľmi udržateľného rozvoja. Únia v roku 2016 uzavrela Parížsku dohodu
                  12
               . V článku 2 ods. 1 písm. c) Parížskej dohody sa stanovuje cieľ posilniť reakciu na zmenu klímy okrem iného zosúladením finančných tokov s cestou k nízkym emisiám skleníkových plynov a vývoju odolnému proti zmenám klímy.

               (2)Komisia túto výzvu uznala a v decembri 2019 predložila európsku zelenú dohodu
                  13
               . Európska zelená dohoda predstavuje novú stratégiu rastu, ktorej cieľom je transformovať Úniu na spravodlivú a prosperujúcu spoločnosť s moderným a konkurencieschopným hospodárstvom, ktoré efektívne využíva zdroje, kde budú do roku 2050 čisté emisie skleníkových plynov na nule a kde hospodársky rast nezávisí od využívania zdrojov. Uvedený cieľ si vyžaduje, aby sa investorom v súvislosti s ich investíciami poskytovali jasné signály s cieľom zabrániť uviaznutiu aktív a zvýšiť udržateľné financovanie.

               (3)Komisia v marci 2018 uverejnila oznámenie s názvom „Akčný plán: Financovanie udržateľného rastu“
                  14
               , v ktorom stanovila ambicióznu a komplexnú stratégiu v oblasti udržateľného financovania. Jedným z cieľov stanovených v akčnom pláne je presmerovanie kapitálových tokov do udržateľných investícií s cieľom dosiahnuť udržateľný a inkluzívny rast.

               (4)Riadne vykonávanie akčného plánu podporuje dopyt investorov po udržateľných investíciách. Preto je potrebné objasniť, že faktory udržateľnosti a ciele súvisiace s udržateľnosťou by sa mali zohľadňovať v rámci požiadaviek na riadenie produktov stanovených v delegovanej smernici Komisie (EÚ) 2017/593
                  15
               .

               (5)Investičné spoločnosti vytvárajúce a distribuujúce finančné nástroje by mali zohľadňovať faktory udržateľnosti v rámci procesu schvaľovania produktu pri každom finančnom nástroji, ako aj v iných mechanizmoch riadenia produktov a dohľadu nad produktmi pri každom finančnom nástroji, ktorý je určený na distribúciu klientom hľadajúcim finančné nástroje s udržateľným profilom.

               (6)Keďže cieľový trh by sa mal stanoviť na dostatočne podrobnej úrovni, nemalo by postačovať všeobecné tvrdenie, že finančný nástroj má udržateľný profil. Investičné spoločnosti vytvárajúce a distribuujúce finančné nástroje by skôr mali určiť, ktorej skupine klientov so špecifickými cieľmi súvisiacimi s udržateľnosťou sa má finančný nástroj distribuovať.

               (7)S cieľom zabezpečiť, aby boli finančné nástroje s faktormi udržateľnosti aj naďalej ľahko dostupné aj pre klientov, ktorí nemajú preferencie z hľadiska udržateľnosti, by sa od investičných spoločností nemalo vyžadovať, aby identifikovali skupiny klientov, s ktorých potrebami, charakteristickými znakmi a cieľmi finančný nástroj s faktormi udržateľnosti nie je zlučiteľný.

               (8)Faktory udržateľnosti finančného nástroja by sa mali prezentovať transparentným spôsobom, aby distribútor mohol poskytovať relevantné informácie svojim klientom alebo potenciálnym klientom.

               (9)Delegovaná smernica (EÚ) 2017/593 by sa preto mala zodpovedajúcim spôsobom zmeniť,

               PRIJALA TÚTO SMERNICU:

               Článok 1
               Zmeny delegovanej smernice (EÚ) 2017/593

               Delegovaná smernica (EÚ) 2017/593 sa mení takto:

               1.V článku 1 sa dopĺňa tento odsek 5:

               „5.
                     „Faktory udržateľnosti“ sú faktory udržateľnosti v zmysle vymedzenia v článku 2 bode 24 nariadenia (EÚ) 2019/2088*.

               _______________________________________________________________

               *Nariadenie Európskeho parlamentu a Rady (EÚ) 2019/2088 z 27. novembra 2019 o zverejňovaní informácií o udržateľnosti v sektore finančných služieb (Ú. v. EÚ L 317, 9.12.2019, s. 1).“

               2.Článok 9 sa mení takto:

               a)V odseku 9 sa prvý pododsek nahrádza takto:

               „9.
                     Členské štáty musia vyžadovať, aby investičné spoločnosti na dostatočne podrobnej úrovni identifikovali potenciálny cieľový trh pre každý finančný nástroj a špecifikovali druh (druhy) klientov, s ktorých potrebami, charakteristickými znakmi a cieľmi vrátane akýchkoľvek cieľov súvisiacich s udržateľnosťou je daný finančný nástroj zlučiteľný. V rámci tohto procesu spoločnosť identifikuje akékoľvek skupiny klientov, s ktorých potrebami, charakteristickými znakmi a cieľmi daný finančný nástroj nie je zlučiteľný, okrem prípadov, keď sa v rámci finančných nástrojov zohľadňujú faktory udržateľnosti. Keď investičné spoločnosti spolupracujú na vytváraní finančného nástroja, je nutné identifikovať len jeden cieľový trh.“;

               b)Odsek 11 sa nahrádza takto:

               „11.
                     Členské štáty musia vyžadovať, aby investičné spoločnosti stanovili, či finančný nástroj spĺňa identifikované potreby, charakteristické znaky a ciele daného cieľového trhu, a to aj preskúmaním týchto aspektov:

               a)profil rizikovosti/výnosnosti finančného nástroja zodpovedá cieľovému trhu;

               b)prípadné faktory udržateľnosti finančného nástroja zodpovedajú cieľovému trhu;

               c)forma finančného nástroja je daná prvkami, ktoré sú prínosom pre klienta, a nie obchodným modelom, ktorého ziskovosť je postavená na slabých výsledkoch pre klientov.“;

               c)V odseku 13 sa dopĺňa tento druhý pododsek:

               „Faktory udržateľnosti finančného nástroja sa prezentujú transparentným spôsobom a distribútorom poskytujú relevantné informácie na náležité zohľadnenie akýchkoľvek cieľov klienta alebo potenciálneho klienta súvisiacich s udržateľnosťou.“;

               d)Odsek 14 sa nahrádza takto:

               „14.
                     Členské štáty musia vyžadovať, aby investičné spoločnosti pravidelne preskúmavali finančné nástroje, ktoré vytvárajú, pričom zohľadnia akúkoľvek udalosť, ktorá by mohla pre identifikovaný cieľový trh významne ovplyvniť potenciálne riziko. Investičné spoločnosti posudzujú, či finančný nástroj naďalej zodpovedá potrebám, charakteristickým znakom a cieľom cieľového trhu vrátane akýchkoľvek cieľov tohto trhu súvisiacich s udržateľnosťou a či sa distribuuje na cieľový trh, resp. či sa dostáva ku klientom, s ktorých potrebami, charakteristickými znakmi a cieľmi daný finančný nástroj nie je zlučiteľný.“

               3.Článok 10 sa mení takto:

               a)V odseku 2 sa prvý pododsek nahrádza takto:

               „2.
                     Členské štáty musia vyžadovať, aby investičné spoločnosti mali zavedené primerané mechanizmy riadenia produktov v snahe zabezpečiť, aby produkty a služby, ktoré hodlajú ponúkať alebo odporúčať, boli zlučiteľné s potrebami, charakteristickými znakmi a cieľmi identifikovaného cieľového trhu vrátane akýchkoľvek cieľov tohto trhu súvisiacich s udržateľnosťou a aby plánovaná distribučná stratégia zodpovedala identifikovanému cieľovému trhu. Investičné spoločnosti náležite identifikujú a posudzujú okolnosti a potreby klientov, na ktorých sa hodlajú zameriavať, aby zabezpečili, že v dôsledku komerčných či finančných tlakov nedôjde k poškodeniu záujmov klientov. V rámci tohto procesu investičné spoločnosti identifikujú každú skupinu klientov, s ktorých potrebami, charakteristickými znakmi a cieľmi daný produkt alebo služba nie sú zlučiteľné, okrem prípadov, keď sa v rámci finančných nástrojov zohľadňujú faktory udržateľnosti.“;

               b)Odsek 5 sa nahrádza takto:

               „5.
                     Členské štáty musia vyžadovať, aby investičné spoločnosti pravidelne preskúmavali investičné produkty, ktoré ponúkajú alebo odporúčajú, a služby, ktoré poskytujú, pričom zohľadnia akúkoľvek udalosť, ktorá by mohla pre identifikovaný cieľový trh významne ovplyvniť potenciálne riziko. Spoločnosti posudzujú minimálne to, či daný produkt alebo služba naďalej zodpovedá potrebám, charakteristickým znakom a cieľom identifikovaného cieľového trhu vrátane akýchkoľvek cieľov tohto trhu súvisiacich s udržateľnosťou a či je plánovaná distribučná stratégia naďalej primeraná. Spoločnosti opätovne zvážia cieľový trh a/alebo aktualizujú mechanizmy riadenia produktov, ak sa dozvedia o tom, že pre konkrétny produkt alebo službu nesprávne identifikovali cieľový trh alebo že produkt alebo služba už nezodpovedajú okolnostiam identifikovaného cieľového trhu, napríklad v prípade, že produkt v dôsledku zmien na trhu stratí likviditu alebo sa stane veľmi volatilným.“

               Článok 2
               Transpozícia

               1.Členské štáty prijmú a uverejnia najneskôr do [Ú. v. EÚ: vložte dátum – presne 12 mesiacov mínus jeden deň po nadobudnutí účinnosti tohto delegovaného aktu] zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto opatrení.

               Tieto ustanovenia uplatňujú od [Ú. v. EÚ: vložte dátum – presne 15 mesiacov po nadobudnutí účinnosti tohto delegovaného aktu].

               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3
               Nadobudnutie účinnosti

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4
               Adresáti

               Táto smernica je určená členským štátom.

               V Bruseli 21. 4. 2021

                     Za Komisiu

                     predsedníčka
                     Ursula VON DER LEYEN

                     (1)

                        Oznámenie Komisie Európskemu parlamentu, Európskej rade, Rade, Európskemu hospodárskemu a sociálnemu výboru a Výboru regiónov: Európska zelená dohoda [COM(2019) 640 final].

                     (2)

                        Oznámenie Komisie Európskemu parlamentu, Európskej rade, Rade, Európskej centrálnej banke, Európskemu hospodárskemu a sociálnemu výboru a Výboru regiónov – Akčný plán: Financovanie udržateľného rastu [COM(2018) 97 final].

                     (3)

                        Delegovaná smernica Komisie (EÚ) 2017/593 zo 7. apríla 2016, ktorou sa dopĺňa smernica Európskeho parlamentu a Rady 2014/65/EÚ, pokiaľ ide o ochranu finančných nástrojov a finančných prostriedkov patriacich klientom, povinnosti v oblasti riadenia produktov a pravidlá uplatniteľné na poskytovanie alebo prijímanie poplatkov, provízií alebo akýchkoľvek peňažných alebo nepeňažných benefitov (Ú. v. EÚ L 87, 31.3.2017, s. 500).

                     (4)

                        Smernica Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ (Ú. v. EÚ L 173, 12.6.2014, s. 349).

                     (5)

                        Delegovaná smernica Komisie (EÚ) 2017/593 zo 7. apríla 2016, ktorou sa dopĺňa smernica Európskeho parlamentu a Rady 2014/65/EÚ, pokiaľ ide o ochranu finančných nástrojov a finančných prostriedkov patriacich klientom, povinnosti v oblasti riadenia produktov a pravidlá uplatniteľné na poskytovanie alebo prijímanie poplatkov, provízií alebo akýchkoľvek peňažných alebo nepeňažných benefitov (Ú. v. EÚ L 87, 31.3.2017, s. 500).

                     (6)

                        Pozri článok 16 ods. 3 smernice MiFID, ale aj článok 9 ods. 3 smernice MiFID.

                     (7)

                        Nariadenie Európskeho parlamentu a Rady (EÚ) 2019/2088 z 27. novembra 2019 o zverejňovaní informácií o udržateľnosti v sektore finančných služieb (Ú. v. EÚ L 317, 9.12.2019, s. 1).

                     (8)

                        Nariadenie Európskeho parlamentu a Rady (EÚ) 2019/2089 z 27. novembra 2019, ktorým sa mení nariadenie (EÚ) 2016/1011, pokiaľ ide o referenčné hodnoty EÚ pre investície do transformácie hospodárstva v súvislosti so zmenou klímy, referenčné hodnoty EÚ pre investície v súlade s Parížskou dohodou a referenčné hodnoty pre zverejňovanie informácií o udržateľnosti (Ú. v. EÚ L 317, 9.12.2019, s. 17).

                     (9)

                        Nariadenie Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088 (Ú. v. EÚ L 198, 22.6.2020, s. 13).

                     (10)

                        Delegované nariadenie Komisie (EÚ) 2017/565 z 25. apríla 2016, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o organizačné požiadavky a podmienky výkonu činnosti investičných spoločností, ako aj o vymedzené pojmy na účely uvedenej smernice (Ú. v. EÚ L 87, 31.3.2017, s. 1).

                     (11)

                        Ú. v. EÚ L 173, 12.6.2014, s. 349.

                     (12)

                        Rozhodnutie Rady (EÚ) 2016/1841 z 5. októbra 2016 o uzavretí Parížskej dohody prijatej na základe Rámcového dohovoru Organizácie Spojených národov o zmene klímy v mene Európskej únie (Ú. v. EÚ L 282, 19.10.2016, s. 1).

                     (13)

                        COM(2019) 640 final.

                     (14)

                        COM(2018) 97 final.

                     (15)

                        Delegovaná smernica Komisie (EÚ) 2017/593 zo 7. apríla 2016, ktorou sa dopĺňa smernica Európskeho parlamentu a Rady 2014/65/EÚ, pokiaľ ide o ochranu finančných nástrojov a finančných prostriedkov patriacich klientom, povinnosti v oblasti riadenia produktov a pravidlá uplatniteľné na poskytovanie alebo prijímanie poplatkov, provízií alebo akýchkoľvek peňažných alebo nepeňažných benefitov (Ú. v. EÚ L 87, 31.3.2017, s. 500).


title: DELEGOVANÁ SMERNICA KOMISIE (EÚ) …/… ktorou sa mení príloha III k smernici Európskeho parlamentu a Rady 2014/90/EÚ o vybavení námorných lodí, pokiaľ ide o uplatniteľnú normu pre laboratóriá používané orgánmi posudzovania zhody pre vybavenie námorných lodí

text:
               DÔVODOVÁ SPRÁVA

               1.KONTEXT DELEGOVANÉHO AKTU

               V smernici Európskeho parlamentu a Rady 2014/90/EÚ z 23. júla 2014 o vybavení námorných lodí a o zrušení smernice Rady 96/98/ES (ďalej len „smernica“) sa stanovuje, že „Komisia je splnomocnená v súlade s článkom 37 prijímať delegované akty s cieľom aktualizovať odkazy na normy uvedené v prílohe III, keď sú k dispozícii nové normy“.

               V prílohe III k smernici sa vyžaduje, aby orgány posudzovania zhody konajúce ako notifikované orgány pre vybavenie námorných lodí zabezpečili, aby skúšobné laboratóriá používané na účely posudzovania zhody spĺňali požiadavky normy EN ISO/IEC 17025.

               Norma EN ISO/IEC 17025 laboratóriám umožňuje preukázať, že fungujú kompetentne a generujú platné výsledky, čím sa podporuje dôvera v ich prácu.

               Posledná verzia EN ISO/IEC 17025 bola uverejnená v roku 2005, no odvtedy sa trhové podmienky a technológie zmenili. Preto Medzinárodná organizácia pre normalizáciu (ISO) a Medzinárodná elektrotechnická komisia (IEC) uverejnili v roku 2017 novú verziu normy.

               Podľa ISO sú najdôležitejšie tieto zmeny:

               ·Rozsah pôsobnosti bol revidovaný tak, aby zahŕňal všetky laboratórne činnosti vrátane skúšania, kalibrácie a vzorkovania v súvislosti s následnou kalibráciou a skúšaním.

               ·Prijala sa nová štruktúra na zosúladenie normy s ostatnými existujúcimi normami posudzovania zhody ISO/IEC, ako je napríklad séria ISO/IEC 17000 o posudzovaní zhody.

               ·Procesný prístup sa teraz zhoduje s prístupom novších noriem, ako napr. ISO 9001 (riadenie kvality), ISO 15189 (kvalita medicínskych laboratórií) a séria ISO/IEC 17000 (normy pre činnosti posudzovania zhody), pričom dôraz sa kladie na výsledky procesu, a nie na podrobný opis jeho úloh a krokov.

               ·Norma sa viac zameriava na informačné technológie. Vzhľadom na skutočnosť, že tlačené manuály, záznamy a správy postupne nahrádzajú elektronické verzie, zahŕňa používanie počítačových systémov, elektronických záznamov a vypracúvanie elektronických výsledkov a správ.

               ·Doplnil sa nový oddiel, v ktorom sa zavádza koncepcia posudzovania na základe rizika a opisujú sa spoločné prvky s novou verziou ISO 9001:2015, Systémy riadenia kvality – Požiadavky.

               ·Bola aktualizovaná terminológia. Medzi príklady patria zmeny Medzinárodného slovníka metrológie (VIM) a zosúladenie s terminológiou ISO/IEC, ktorá obsahuje súbor spoločných pojmov a definícií pre všetky normy týkajúce sa posudzovania zhody.

               Týmto tretím vydaním normy (EN ISO/IEC 17025:2017) sa zrušuje a nahrádza druhé vydanie (EN ISO/IEC 17025:2005), preto by sa preto mal odkaz na normu v smernici zodpovedajúcim spôsobom aktualizovať.

               Vzhľadom na obmedzený rozsah navrhovaných zmien sa Komisia domnieva, že oznámenie transpozičných opatrení členskými štátmi v súlade so spoločným politickým vyhlásením členských štátov a Komisie z 28. septembra 2011 o vysvetľujúcich dokumentoch, v ktorom by sa vysvetľoval vzťah medzi prvkami smernice a zodpovedajúcimi časťami vnútroštátnych transpozičných nástrojov nebude potrebné.

               2.KONZULTÁCIE PRED PRIJATÍM AKTU

               Konzultácie so zainteresovanými stranami sa uskutočnili 3. novembra 2020 v rámci zasadnutia pracovnej skupiny pre vybavenie námorných lodí (E02653), ktorá sa skladá z príslušných orgánov členských štátov a zo zástupcov zainteresovaných strán.

               Okrem toho sa uskutočnili konzultácie so širokou verejnosťou prostredníctvom štandardnej 4-týždňovej verejnej konzultácie o delegovaných/vykonávacích aktoch.

               3.PRÁVNE PRVKY DELEGOVANÉHO AKTU

               Delegovaným aktom sa nahrádza odkaz na normu EN ISO/IEC 17025:2005 v prílohe III k smernici odkazom na revidovanú normu EN ISO/IEC 17025:2017.

               DELEGOVANÁ SMERNICA KOMISIE (EÚ) …/…

               z 30. 4. 2021,

               ktorou sa mení príloha III k smernici Európskeho parlamentu a Rady 2014/90/EÚ o vybavení námorných lodí, pokiaľ ide o uplatniteľnú normu pre laboratóriá používané orgánmi posudzovania zhody pre vybavenie námorných lodí

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2014/90/EÚ z 23. júla 2014 o vybavení námorných lodí a o zrušení smernice Rady 96/98/ES
                  1
               , a najmä na jej článok 36,

               keďže:

               (1)V smernici 2014/90/EÚ sa vyžaduje, aby orgány posudzovania zhody spĺňali požiadavky stanovené v prílohe III, aby sa mohli stať notifikovanými orgánmi.

               (2)Orgány posudzovania zhody majú zabezpečiť, aby skúšobné laboratóriá používané na účely posudzovania zhody spĺňali požiadavky normy EN ISO/IEC 17025.

               (3)V norme EN ISO/IEC 17025 sa špecifikujú všeobecné požiadavky na kompetentnosť, nestrannosť a konzistentnú činnosť laboratórií.

               (4)V roku 2017 ISO uverejnila revíziu normy EN ISO/IEC 17025 a stiahla predchádzajúcu verziu normy, ktorá sa mohla naďalej používať počas trojročného prechodného obdobia končiaceho v novembri 2020.

               (5)Preto by sa mal odkaz v smernici (EÚ) 2014/90 na normu EN ISO/IEC 17025 zodpovedajúcim spôsobom zmeniť,

               PRIJALA TÚTO SMERNICU:

               Článok 1

               V bode 19 prílohy III k smernici 2014/90/EÚ sa odkaz na normu „EN ISO/IEC 17025:2005“ nahrádza odkazom na normu „EN ISO/IEC 17025:2017“.

               Článok 2

               1.Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do [posledného dňa mesiaca, na ktorý pripadne dátum vypočítaný ako deň nadobudnutia účinnosti tejto smernice + 5 mesiacov]. Bezodkladne oznámia znenie týchto ustanovení Komisii.

               Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4

               Táto smernica je určená členským štátom.

               V Bruseli 30. 4. 2021

                     Za Komisiu

                     predsedníčka
                     Ursula VON DER LEYEN

                     (1)

                        Ú. v. EÚ L 257, 28.8.2014, s. 146.